Държавен вестник, бр. 84, 2007 г., стр. 34

С Т Р .  34
Д Ъ Р Ж А В Е Н   В Е С Т Н И К
Б Р О Й  84
МИНИСТЕРСТВА
И ДРУГИ ВЕДОМСТВА
МИНИСТЕРСТВО
НА ВЪНШНИТЕ РАБОТИ
ПРОГРАМА
за сътрудничество в областта на образова-
нието, науката и културата между правител-
ството на Република България и правител-
ството на Великото херцогство Люксембург
за периода 2007—2010 г.
(Одобрена с Решение № 628 от 24 септември
2007 г. на Министерския съвет. В сила от
25 септември 2007 г.)
В изпълнение на чл. 17 от двустранната Спо-
годба за културно сътрудничество, подписана
на 25 юни 1982 г. в Люксембург,
правителството на Република България и
правителството на Великото херцогство Люк-
сембург, наречени по-долу “страните”,
позовавайки се на факта, че приемането на
България в Европейския съюз със статут на
пълноправен член особено засилва интереса на
гражданите на двете страни към развитие на
взаимното им опознаване чрез все по-интен-
зивни връзки помежду им,
в желанието си да продължат и задълбо-
чат в светлината на резултатите от програми-
те за сътрудничество от предходните години
вече добре установеното сътрудничество меж-
ду тях в областта на образованието, науката и
културата,
се споразумяха да подпишат следната прог-
рама за сътрудничество в областта на образо-
ванието, науката и културата за периода 2007—
2010 г.:
I. ОБРАЗОВАНИЕ И НАУКА
Член 1
Двете страни ще осъществяват обмен на ма-
териали на френски, английски и немски език,
свързани със структурата, съдържанието и орга-
низацията на техните образователни системи,
както и обмен на учебници и учебни помагала.
Член 2
Двете страни ще извършват обмяна на опит
и добри практики в областта на обучението по
чужди езици, на двуезичното обучение и на
квалификацията на учителите. За тази цел те
ще обменят дидактически материали по въпро-
си от взаимен интерес и специалисти в рамките
на предварително договорено споразумение.
Член 3
За срока на действие на тази програма двете
страни ще обменят помежду си по един специ-
алист в областта на системата и управлението
на обучението за петдневен стаж.
Член 4
Двете страни ще отпускат ежегодно на ре-
ципрочна основа двумесечни стипендии за след-
дипломна квалификация, научна работа или
участие в научни конференции, симпозиуми или
колоквиуми. Стипендиите са делими с мини-
мален срок 15 дни и са предназначени за млади
научни работници.
Член 5
Двете страни ще обменят информация за
висшите училища и за образователните и на-
учните организации и институции в техните
държави.
Освен това двете страни ще поощряват уста-
новяването и разширяването на преки контак-
ти между съответните средни и висши учили-
ща, както и между научните им организации и
институции.
Страните ще осъществяват обмен на инфор-
мация относно дейността по взаимното приз-
наване на дипломите за висшето образование,
придобито в чуждестранни висши училища,
както и на научните степени и звания.
Член 6
Двете страни ще отпускат ежегодно на ре-
ципрочна основа две стипендии за студенти за
срок от една учебна година. Стипендиите са
делими с минимален срок от един семестър.
Специалностите, както и всички други условия
ще се уточняват по дипломатически път.
Люксембургската страна предоставя на
българската страна три едномесечни стипен-
дии за български студенти или преподавате-
ли, които да участват в практически стажове
за усъвършенстване на знанията им по френ-
ски, немски или английски език в Езиковия
център на Люксембург.
Люксембургската страна предоставя възмож-
ност за един български преподавател да завър-
ши четириседмичен стаж във Факултета по ли-
тература, хуманитарни науки, изкуства и науки
за образованието в обучение за “Професиона-
лен бакалавър по науки за образованието”.
Член 7
Българската страна ще приема ежегодно по
един люксембургски участник в Летния семи-
нар по български език и цивилизация, който се
провежда във Велико Търново, поемайки раз-
ходите за неговото настаняване в студентско
общежитие, храна, учебни такси и културна
програма. Пътните разходи за отиване и връ-
щане до мястото на семинара ще бъдат за смет-
ка на изпращащата страна.
Люксембургската страна ще отпуска ежегод-
но по една стипендия—за Международния курс
за музикално усъвършенстване (МКМУ), кой-
то се организира през лятото от Музикалната
консерватория на Люксембург, или за летните
курсове, организирани от Европейския клуб за
разпространение на изкуствата (ЕКРИ).